
BIRŠTONO SAVIVALDYBĖS INSTITUCIJŲ PRIIMTŲ NORMINIŲ TEISĖS AKTŲ,
ADMINISTRACINIŲ SPRENDIMŲ APSKUNDIMO TVARKA

Norminių teisės aktų apskundimo tvarka
Gali būti skundžiama Regionų apygardos administracinio teismo Kauno rūmams (A. Mickevičiaus g. 8A, LT-44312 Kaunas) Lietuvos Respublikos administracinių bylų teisenos įstatymo nustatyta tvarka.

Administracinių sprendimų apskundimo tvarka
Asmuo turi teisę apskųsti viešojo administravimo subjekto priimtą administracinį sprendimą arba veiksmą (neveikimą), taip pat viešojo administravimo subjekto vilkinimą atlikti jo kompetencijai priskirtus veiksmus Lietuvos Respublikos viešojo administravimo įstatymo nustatyta tvarka tam pačiam viešojo administravimo subjektui arba aukštesniam pagal pavaldumą viešojo administravimo subjektui, arba kitų įstatymų, reglamentuojančių ginčų, kylančių iš administracinių teisinių santykių, nagrinėjimą, nustatyta tvarka išankstinio ginčų nagrinėjimo ne teismo tvarka institucijai, arba administraciniam teismui. 
Gali būti skundžiama per vieną mėnesį nuo gavimo dienos Lietuvos administracinių
ginčų komisijos Kauno apygardos skyriui (Laisvės al. 36, LT-44240 Kaunas) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka, 
Regionų apygardos administracinio teismo Kauno rūmams (A. Mickevičiaus g. 8A, LT-44312 Kaunas) Lietuvos Respublikos administracinių bylų teisenos įstatymo nustatyta tvarka, arba per vienerius metus nuo įsakymo priėmimo dienos Lietuvos Respublikos Seimo kontrolierių įstaigai (Gedimino pr. 56, LT-01110 Vilnius) Lietuvos Respublikos Seimo kontrolierių įstatymo nustatyta tvarka.

Administracinių sprendimų administracinių nusižengimų teisenoje apskundimo tvarka
Gali būti skundžiama per dvidešimt kalendorinių dienų nuo nutarimo nuorašo išsiuntimo ar
išdavimo dienos Alytaus apylinkės teismo Prienų rūmams (J. Brundzos g. 12, LT-59127 Prienai), skundą paduodant per Birštono savivaldybės administraciją, Lietuvos Respublikos administracinių nusižengimų kodekso nustatyta tvarka.

Su darbo teisiniais santykiais susijusių administracinių sprendimų apskundimo tvarka
Gali būti skundžiama per tris mėnesius, o neteisėto nušalinimo, neteisėto atleidimo iš darbo ir kolektyvinės sutarties pažeidimo atvejais, – per 1 mėnesį nuo tada, kai sužinojo ar turėjo sužinoti apie teisių pažeidimą,  Darbo ginčų komisijos Kauno skyriui (L. Sapiegos g. 12, Kaunas) Lietuvos Respublikos darbo kodekso nustatyta tvarka.

Dėl juridinio asmens vadovo darbo sutarties nutraukimo / atsisakymo sudaryti darbo sutartį /civilinių teisių ir pareigų nevykdymo (netinkamo vykdymo) priimto administracinio sprendimo apskundimo tvarka
Gali būti skundžiama per tris mėnesius nuo gavimo dienos Alytaus apylinkės teismo
Prienų rūmams (J. Brundzos g. 12, LT-59127 Prienai) Lietuvos Respublikos darbo kodekso ir Lietuvos Respublikos civilinio kodekso nustatyta tvarka.

Dėl valstybės tarnautojų tarnybos santykių priimtų administracinių sprendimų apskundimo tvarka
Gali būti skundžiama per vieną mėnesį nuo gavimo dienos Regionų apygardos
administracinio teismo Kauno rūmams (A. Mickevičiaus g. 8A, LT-44312 Kaunas) Lietuvos Respublikos administracinių bylų teisenos įstatymo nustatyta tvarka.

